CELEX: C2007/183/10
Language: et
Date: 2007-08-04 00:00:00
Title: Kohtuasi C-366/05: Euroopa Kohtu (neljas koda) 21. juuni 2007 . aasta otsus (Supremo Tribunal Administrativo (Portugal) eelotsusetaotlus) — Optimus-Telecomunicações, SA versus Fazenda Pública (Kapitali koondumise kaudne maksustamine — Direktiiv 69/335/EMÜ, muudetud direktiiviga 85/303/EMÜ — Artikli 7 lõige 1 — Kapitalimaks — Maksuvabastus — Tingimused — Olukord 1. juulil 1984 )

4.8.2007   
            
            
               ET
            
            
               Euroopa Liidu Teataja
            
            
               C 183/6
            
         Euroopa Kohtu (neljas koda) 21. juuni 2007. aasta otsus (Supremo Tribunal Administrativo (Portugal) eelotsusetaotlus) — Optimus-Telecomunicações, SA versus Fazenda Pública
   (Kohtuasi C-366/05) (1)
   
   (Kapitali koondumise kaudne maksustamine - Direktiiv 69/335/EMÜ, muudetud direktiiviga 85/303/EMÜ - Artikli 7 lõige 1 - Kapitalimaks - Maksuvabastus - Tingimused - Olukord 1. juulil 1984)
   (2007/C 183/10)
   Kohtumenetluse keel: portugali
   Eelotsusetaotluse esitanud kohus
   Supremo Tribunal Administrativo
   Põhikohtuasja pooled
   
      Hageja: Optimus-Telecomunicações, SA
   
      Kostja: Fazenda Pública
   
      Menetluses osaleja: Ministério Público
   Kohtuasja ese
   Eelotsusetaotlus — Supremo Tribunal Administrativo — Nõukogu 17. juuli 1969. aasta direktiivi 69/335/EMÜ kapitali koondumine kaudse maksustamise kohta (EÜT L 249, lk 25; ELT eriväljaanne 09/01, lk 11), muudetud direktiiviga 85/303/EMÜ (EÜT L 156, lk 23; ELT eriväljaanne 09/01, lk 122), artikli 4 lõike 2, artikli 7 lõike 1 ja artiklite 8 ja 10 tõlgendamine — Aktsiaseltsi maksustamine tempelmaksuga rahalise sissemaksega kapitali suurendamise tehingu puhul, mis 1. juulil 1984 oli siseriikliku õiguse alusel sellest maksust vabastatud
   Resolutiivosa
   
               1.
            
            
               Sellise riigi puhul nagu Portugali Vabariik, kes ühines Euroopa Ühendustega 1. jaanuarist 1986, ning kui nimetatud riigi ühinemisaktis ega teistes ühenduse aktides ei ole erandsätteid kehtestatud, tuleb nõukogu 17. juuli 1969. aasta direktiivi 69/335/EMÜ kapitali koondumise kaudse maksustamise kohta, muudetud nõukogu 10. juuni 1985. aasta direktiiviga 85/303/EMÜ, artikli 7 lõiget 1 tõlgendada nii, et selles sättes ette nähtud kohustuslik vabastus puudutab kõiki selle direktiivi 69/335 kohaldamisalasse kuuluvaid tehinguid, mis olid 1. juulil 1984 selles riigis kapitalimaksust vabastatud või millele kohaldati maksumäära kuni 0,50 %.
            
         
               2.
            
            
               Sellise riigi puhul nagu Portugali Vabariik, kes ühines Euroopa Ühendustega 1. jaanuarist 1986, keelab direktiivi 69/335, muudetud direktiiviga 85/303, artikli 7 lõige 1 ja artikkel 10 tempelmaksu kehtestamise pärast 1. jaanuari 1986 selle direktiivi 69/335 kohaldamisalasse kuuluvale kapitali suurendamise tehingule, mis 1. juulil 1984 oli siseriikliku õiguse alusel sellest maksust vabastatud.
            
         
      (1)  ELT C 330, 24.12.2005.